**Când plouă ...**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă din cer

Cu lacrimi de-argint,

Mă contopesc cu visele tale,

Pierzându-mă iar,

Prin ele fugind,

Nu regăsesc a ta cale.

Plouă din inimi

Cu lacrimi amare,

Din suflet pornit-a șiroaie,

Cum pot s-o opresc,

Să-i pun stăvilare

Tristeții, aduse de ploaie?

Plouă în mine

Cu lacrimi de rouă,

Ale iubirii izvor nesecat,

S-au scurs anotimpuri

Si încă mai plouă,

Mă-ntreb oare tu m-ai uitat?

Căprar Florin